OPETUS- JA KULTTUURIMINISTERIÖ KOKOUS-PÖYTÄKIRJALUONNOS 2/2016, 17.6.2016

Ammatillisen koulutuksen osasto (AMOS)

TYÖ- JA ELINKEINOMINISTERIÖ

Työllisyys- ja yrittäjyysosasto

Työelämän osaamispalvelut -ryhmä

**ELINIKÄISEN OHJAUKSEN YHTEISTYÖRYHMÄN (ELO-ryhmä) KOKOUS**

**Aika:** Keskiviikko 1.6.2016 klo 12.00–15.00

**Paikka:** Työ- ja elinkeinoministeriö Ratakatu 3. 5. kerros auditorio (videoneuvottelumahdollisuus on, ohjeet tämän kutsun lopussa)

**Asiat:**

1. **Kokouksen avaus, puheenjohtaja Teija Felt (TEM)**

Puheenjohtaja Teija Felt avasi kokouksen 12.00

1. **Edellisen pöytäkirjan hyväksyminen**

Hyväksyttiin pöytäkirja sellaisenaan. (liite 1.)

1. **Katsaus hallituksen kärkihankkeiden tilanteeseen:**

* Ammatillisen koulutuksen reformi, nuorisotakuu ja mahdolliset TEMin ja STM:n kärkihankeasiat,

Raija Meriläinen aloitti todeten, että kärki -hankkeessa ”*digitaalisuus ja opettajuus”* luodaan elokuun aikana visio siitä, millaiseksi suomalainen opettajien täydennyskoulutus muodostuu.

*Ammatillisen koulutuksen* *reformi* – prosessi etenee ja muutamia esityksiä lainsäädäntöön liittyen on jo tehty, mutta asiassa ollaan vasta hyvin alussa. Periaatteena on saattaa kaikki ammatillinen koulutus yhteen ja tämä tulee merkitsemään joustavaa ja jatkuvaa halua läpi vuoden, joskin yhteisvalinta säilyy tärkeimpänä. Tutkinnot muodostuvat jatkossa osatutkinnoista, mistä seuraa valtava haaste ohjaukselle. Opiskelijoissa eri-ikäisiä oppijoita, joilla erilaisia tavoitteita; nuorilla ensisijaisena tavoitteena tutkinto, joillakin taas lähinnä tarve täydentää tutkintoaan.

Ulla-Jill Karlsson täydensi kertomalla, että reformin pykäläluonnoksia käsitellään työpajoissa kesäkuussa ympäri maata. Seurantaryhmän kokous käsittelee työpajojen tuloksia 21.6. UJK välitti samalla Mika Tammilehdon toiveen, että seuraavassa ELO -kokouksessa käytetään aikaa ohjausasiaan, koska uudistukseen liittyy monia siirtymiä, muutoksia ja runsaasti henkilökohtaistamista.

Juhani Pirttiniemi lisäsi, että läpäisyn tehostamiseksi on laadittu mittari, jolla arvioidaan ammatillisen koulutuksen ohjauksen laatua – tätä voisi käsitellä syksyllä.

Felt täydensi vielä että reformissa

* järjestämisluvat menee uusiksi (OKM päättää)
* alueelliset ohjauskeskustelut koulutuksen järjestäjien kanssa
* keskustelut siitä, miten tavoitteet on saavutettu ja rahoituspäätökset
* osa kohdistetaan TE-hallinnon asiakkaille, TE-hallinto valitsee nämä

TE-hallinnon siirtymävaihe: työvoimakoulutuksena järjestettävät ammatilliseen tutkintoon johtavat koulutukset voivat kestää vuoteen -18. Nyt käydään keskustelua siitä, jätetäänkö osa määrärahasta siirtämättä vai menetelläänkö jotenkin muuten.

TE-hallinnossa menossa lukuisia pilotteja (yli 25) liittyen hallitusohjelman tavoitteisiin eli kokeilukulttuuri on arkipäivää. Kokeillaan myös mallia, jossa TE-hallinnon tuottamia palveluja tuottaakin jokin muu taho (maakuntauudistukseen liittyen). Iso kysymys miten ohjauspalveluja jatkossa tuotetaan, kuka niitä tuottaa, miten järjestetään yhteistyö oppilaitosten kanssa.

STM:stä pyydetään seuraavaan kokoukseen katsaus hallinnonalaan liittyvistä kärkihankkeista

1. **Verkko-ohjaushankeen tilannekatsaus ja arviointi**

Marko Kilpeläinen (KS-ELY/ Kohtaamo) esitteli kokonaisuutta (liite 2.) ja tämän hetken tilannetta. Verkko-ohjaushankkeen yleisenä tavoitteena on edistää TNO –palveluiden monialaista ja monikanavaista yhteistyötä. Asiakkaalle verkkopalvelu tarjoaa aineksia omatoimiseen työskentelyyn sekä neuvontaa ja ohjausta verkon kautta – myös tekstipohjaista viiveellistä ohjausta sekä chat -mahdollisuuden. Hanke kytkeytyy kansalliseen palveluarkkitehtuuriin, joka toisaalta asettaa reunaehtoja, toisaalta tarjoaa välineitä mm. tunnistautumisratkaisuja. Tulee olemaan osa Suomi.fi -portaalia.

Kommenteissa korostettiin asiakkaan subjektiutta ja pelillistämisen merkitystä sekä niiden kytkemistä verkko-ohjaushankkeeseen.

1. **Alueellisten ELO -ryhmien toimintaan liittyvä eVokesin tutkimus**

Raimo Vuorinen esitteli asiaa (liite 3.). Tavoitteena on ollut selvittää, kuinka ELO -kokonaiskoordinaatio toteutetaan alueilla. Taustajäsennyksenä VOP -malli. Aluekysely vuonna 2014, kohdennettu verkkokysely ELO -ryhmien jäsenille 2015 (vastausprosentti 32 %) Kummatkin kyselyt löytyvät e-Vokesista ja peda.netista, <https://peda.net/hankkeet/elotori/aluetutkimus> (vaatii kirjautumisen)

Vastauksissa kuvattiin pikemminkin mitä ohjaus on kuin mihin sillä pyritään, suhde koulutukseen ja työhön jäi usein mainitsematta. Ohjauspalvelun saatavuus on parasta koululaisilla ja opiskelijoilla, mutta heikompaa aikuisväestöllä ja ikääntyneellä väestöllä. Myös tapa tulkita elinikäisen ohjauksen käsitettä vaihteli.

Felt totesi, että tarvittaisiin ELO -sanakirja, jossa keskeiset käsitteet määriteltäisiin niin, että päästäisiin eri asioista yhteiseen ymmärrykseen. Hän ehdotti, että Laituri-projektin tekemää ELO -opasta päivitetään tarvittaessa (www.ELO-opas.fi).

1. **Osuva Ohjaus ESR -hankkeen täydennyshaku 2016**

Ulla-Jill kertoi täydennyshausta, jossa oli kaksi tavoitetta: vahvistaa opintopolku.fi ja muiden digipalvelujen käyttöä ja osaamista sekä monikulttuurisen ohjauksen edistäminen. Hakemuksia tuli kaksi, joista myönteistä rahoituspäätöstä valmistellaan OSMO -hankkeelle. (JAMK). Hankkeella tuetaan ohjaamossa työskentelevien monikulttuurista ohjausosaamista ja tuotetaan heille avuksi työkalupakki. Toinen hanke (Hki) ei täyttänyt kriteerejä.

1. **Elinikäisen ohjauksen laadunhallinnan kehittäminen, eVokesin hankkeen vaihe**

Valtion tilintarkastusviraston (VTV) tarkastuskertomuksessa 5/15 todettiin, että ohjauksesta puuttuu kokonaisvaltainen laatu- ja arviointijärjestelmä. Raimo esitteli eVokesin hanketta (liite 4.).

TF totesi jäsennyksen olevan hyvä ja pohti, miten hyvästä pohjatyöstä voitaisiin edetä yhteiseen malliin. Todettiin, että on tärkeää määritellä, mitä ohjauksella halutaan saada aikaan ja mitä tavoitellaan ja sen saaminen näkyväksi ja myös yleisesti hyväksytyksi. Kysyttiin, löytyykö luontevaa tapaa kytkeä tätä EFQM:ään. Raimon mukaan tämä ei ole ongelma.

Monipuolisessa keskustelussa kysyttiin mm. ennakoiva rahoitus -mallista, jolla ennalta laskettaisiin onnistuneen ohjauksen tuotto (SIB -malli). RV ei osannut ottaa tähän kantaa, mutta totesi joissain maissa tehdyn laskelmia siitä, kuinka moninkertaisesti panos tulee takaisin.

1. **Monialaisen elinikäisen ohjauksen linjaukset (ennakkokäsittelyn pohjalta)**

Ari-Pekka Leminen esitteli asiaa (liite 5.) todeten alkuun, että TNO -palvelut on viisasta linjata elinikäiseksi vaikka Ohjaamot fokusoivatkin nyt ESR -rahoituskaudella nuoriin. Vaikka juuri nyt ei ole hahmoa siitä, miten ohjauspalvelut jatkossa järjestetään, olisi peruslähtökohdaksi syytä paaluttaa monialaisuus, kumppanuus sekä elinikäisyys.

Ari-Pekka Leminen esitteli myös linjausluonnokseen saadut kommentit. Niihin liittyen käytiin keskustelu. Keskustelun lopuksi puheenjohtaja TF totesi, että pitäisi paremmin hahmottaa, mikä asia liittyy mihinkin koska muuten kadotetaan punainen lanka. Sihteeristön on tarkistettava vielä saadut kommentit, käsitteet ja kysymykset. Tarvitaan kokonaiskuvan hahmottamista, jotta eri taustoista tulevat ihmiset ymmärtävät asiat samalla tavalla. Käsitellään asiaa seuraavassa kokouksessa, jonka ennakkomateriaalina toimitetaan kommenttien pohjalta parannettu linjausehdotus.

1. **ELGPN:n toiminnan tulosten ja työkalujen levittäminen ja hyödyntäminen Suomen elinikäisen ohjauksen kehittämisessä:**

Raimo Vuorinen kertoi, että ELPGN -verkkosivulle on ladattu eilen linkit suomenkielisten tiivistelmien versioihin. Raimo toimittaa linkin ELO -ryhmälle ja raportit jaetaan seuraavassa kokouksessa painettuina versioina. <http://www.elgpn.eu/brief-summaries-of-cms-qae-and-guideline-tools-available-in-finnish>

EVokes järjestää elokuussa 2016 webinaarin elinikäisen ohjauksen suuntaviivat asiakirjaan liittyen (ELGPN Tools No. 6: Guidelines for Policies and Systems Development for Lifelong Guidance)

1. **Alueellisten ELO -ryhmien toiminnan kehittäminen:**

* Ohjausosaamisen kehittämisen alustat ja sisällöt
* Alueellisen ELO -toiminnan vaikutusten ja tuloksellisuuden mittaamisesta

Viime kokouksessa (9.3.2016) sovittu työryhmä piti yhden kokouksen 3.5. ja esittää seuraavaa: (liite 6: mainitun työryhmän muistio)

**Ohjausosaamisen kehittämiseen liittyvä alusta:**

Ryhmä esittää, että aluksi käytetään Peda.net -sivustolla olevaa ELO -toria aiempaa systemaattisemmin. Seuraavassa vaiheessa tutkitaan, voidaanko Kohtaamo -hankkeelle avautuvia verkkosivuja käyttää soveltuvin osin ohjausosaamisen kehittämisen tiedotus- ja viestintä- foorumina. Lähivuosien tavoitteena on, että Kohtaamo -hankkeen sisällä kehitettävä verkko-ohjausalusta sisältää ohjausosaamisen ja ohjaustoiminnan kehittämisen yhteisen osion. **Tämä ehdotus todettiin hyväksi ja tämän mukaan toimitaan.**

**Ohjausosaamisen vuosittainen kehittämisteema, TNO -foorumi ja ELO ryhmälle valtakunnallinen ohjausosaamisen jaosto**

Tästä ehdotuskokonaisuudesta käytiin vilkas keskustelu. Vuosittaista teemaa ja TNO -foorumia pidettiin tärkeänä ja perusteltuna. Ohjausosaamisen jaoston tavoitteista ja tehtävistä ei päästy yhteiseen ymmärrykseen ja mm. **siksi päätettiin, että ELO -ryhmän sihteeristö valmistelee ja tarkentaa tätä ehdotuskokonaisuutta ja asiaa käsitellään seuraavassa kokouksessa.**

**Alueellisen ELO -toiminnan vaikutusten ja tuloksellisuuden mittaaminen**

Työryhmä kannattaa ELY -keskusten ehdotusta vuosittaisten raporttien laatimisesta, tämä tukee sekä alueellista että valtakunnallista toimintaa.

**Päätettiin, että vuoden 2016 ELO -toiminnasta ELY -keskukset raportoivat esitetyn mallin mukaisesti maaliskuun 2017 loppuun mennessä. Raportointi Integroidaan eVokesin toteuttamaan kyselyyn.**

1. **ELO -viestinnän kehittäminen**

Hillevi Lönn esitteli ELO viestinnän kehittämisen luonnospaperin (liite 7.). Luonnos ei ollut saavuttanut kaikkia ja koska kokousaika oli loppumassa, päätettiin siirtää asian käsittely seuraavaan kokoukseen. Viestinnän kehittämistä pidettiin tärkeänä.

1. **Muut asiat**

* **Ohjaamotoiminnan näkyvyys**

13. - 14.6.2016 Hollannissa pidetään kuudes eurooppalainen elinikäisen ohjauksen politiikkakonferenssi. Mika Launikari CIMO:sta ja Ari-Pekka Leminen TEM:stä pitävät siellä esityksen Suomen Ohjaamo-toiminnasta.

Raimo Vuorinen kertoi, että ICCDP:n (The International Centre for Career Development and Public Policy) sivuille on toimitettu kuvas Ohjaamomallista.

Kohtaamo –hankkeen projektipäällikkö Pasi Savonmäki osallistuu Italiassa kansainväliseen tilaisuuteen ja sielläkin Ohjaamomalli on selkeästi esillä.

* ICCDPP:n konferenssi Etelä-Koreassa 19. – 21.6.2017

Suomesta kutsutaan konferenssiin delegaatio. Raimo Vuorinen osallistuu konferenssin valmistelutyöhön ja hän kertoi, että konferenssiin sisältyy ennakkotöitä.

* Raija Meriläinen kertoi, että ammattikasvatuksen aikakauskirjan 2/2017 teemana tulee olemaan ohjaus.

1. **Seuraavat kokoukset**

21.9. OKM 12 – 15

Todettiin, että ammatillisen koulutuksen reformiin käytetään tuossa kokouksessa riittävästi aikaa.

1. **Kokouksen päättäminen**

Puheenjohtaja Teija Felt päätti kokouksen kello 15:12.